એટલું જ નહી, અગાઉ પણ ગૌતમ રાવળ વિરૂધ્ધ ગુનાઓ નોંધાયેલા છે ત્યારે પાટીદાર વૃધ્ધને લાફો મારનારા અને ગુનાહીત માનસ ધરાવનારી વ્યકિત પર પ્રદેશ કોંગ્રેસ પ્રમુખ અમિત ચાવડાને એવું તે શું હેત ઉભરાયું કે, તેને સાથે ફેરવી રહ્યા છે. . લોકસભાની ચૂંટણીને લઇ પ્રચાર કાર્ય ચરમસીમાએ છે ત્યારે હાર્દિક પર લાફાવાળી ઘટના બાદ ગૌતમ રાવળનું લાફાવાળું પ્રકરણ એટલા માટે ચર્ચામાં આવ્યું કારણ કે, એકબાજુ, કોંગ્રેસ પાટીદારોને સાથે લાવવાની વાત કરી તેમના મતો લેવાની વેતરણમાં છે ત્યારે બીજીબાજુ, વયોવૃદ્ધ પટેલને લાફો મારનારા વ્યકિતને ખુદ પ્રદેશ પ્રમુખ ચાવડા જ પોતાની સાથે ફેરવી રહ્યા છે, તેને લઇને હવે જોરદાર સવાલો ઉઠી રહ્યા છે.